Kick-boxing giappunisi

Lu kick-boxing giappunisi è chiamatu 'n ngrisi oriental kick-boxing. Pi certi, lu tèrmini "kick-boxing" avissi statu nvintatu, ntô Giappuni, nta l'anni 1950 di sperti di karate chi avìanu bisognu di cunfruntàrisi cu cuntattu tutali.

Nta lu 1958, nu praticanti di kick-boxing di l'èpuca e puru di lingui urintali, lu birmanu Maung Gyi allevu di sperti di bando 'n Birmania e macari di lu granni spertu di karate, Gogen Yamaguchi dittu "lu gattu". Maung Gyi cummatti ntô Giappuni sutta diffirenti nomi e fa canùsciri lu puggilatu birmanu (lethwei) 'n uccasioni di li turnei di kick-boxing giappunisi.

P'àutri, lu kick-boxing giappunisi avissi statu nvintatu dopu li Joca Olìmpici di 1964, di l'urganizzaturi di cummattimenti Osamu Noguchi, pi addisignari na virsioni giappunisa di lu Muay Thai (lu puggilatu tailannisi). Chistu 'n viaggiu di studiu nta li paisi di lu sud-est asiàticu si spirau a chiddu chi vidìa supra li ring tailannisi. Pocu tempu dopu, grazzi a l'entusiasmu di Kenji Kurosaki adeptu di Kyokushinkai (forma di karate ch'auturizza li cuntatti) nascìa lu kick-boxing giappunisi (nu puggilatu unni lu rigulamentu pirmittìa di curpiri a càuci, di pugnu, di ginocchiu e di gùvitu, pirmisu di certi pruiezzioni di judo). Noguchi cerca nu nomu miricanu pi sta nova disciprina fàcili di arricurdari e appoi fu lu successu mmidiatu di lu kick-boxing. Doppu aviri criatu lu sò propriu stili di cummattimentu, Kenji Kurosaki rializzau nu cèlibbri campu di allinamentu, nta lu 1969, lu Mejiro-Gym di Tokio. St'ùrtimu addivinni lu piuneri di lu kick-boxing di l'anni 1970. Appi p'alunni di li praticanti arrinuminati comu a Akio Fujihira, Toshio Tabata, Yoshiji Soeno, lu francisi Patrick Brizon, l'ulannisi Jan Plas (cèlibbri allinaturi ulannisi) e lu brillanti Toshio Fujiwara (liggenna di lu kick-boxing giappunisi, cu 129 vittori). Duranti li primi anni, li kick-pùggili giappunisi vinìanu dirittamenti di lu Kyokushinkai.

La forma di kick-boxing cchiù midiàtica di lu munnu è chidda praticata 'n uccassioni di lu turneu famosu di lu "K-1" ch'arriunisci li megghiu cummattenti di lu pianeta. È Kazuyoshi Ishii, lu funnaturi di nu stili di karate chi nvintau. 'N particulari, sti normi di kick-boxing chiamati "K-1 rules" o "oriental rules" foru addicrinati ntô Giappuni di sperti di karate.

 Bibbliografia 
 Alain Delmas, 1. Dictionnaire encyclopédique de la boxe et des autres boxes, Amiens, 1981-2005 - 2. Lexique de combatique , Ligue Midi-Pyrénées, Toulouse, 1975

 Culligamenti sterni 
 "A History of Kickboxing" di Mike Miles stòricu di lu kick-boxing miricanu
 WASKO - World all styles Kickboxing organization (WASKO)

Catigurìa:Arti marziali

en:Kickboxing#Japanese